Þessar dásamlegu brownies hreinlega bráðna í munni og eru einfaldlega eins góðar og allt sem gott er . Hvernig geta annars mörg lög af súkkulaði , hnetum og karamellu klikkað 🙂 1 bolli saxaðar pekanhnetur ( eða þær hnetur sem ykkur þykja góðar ) 1 bolli suðusúkkulaðidropar ( eða gróft saxað suðusúkkulaði ) 1 bolli hvítir súkkulaðidropar ( eða gróft saxað hvítt súkkkulaði ) ¾ bolli karamellusósa – að þessu sinni notaði ég þykku íssósuna frá Smuckers en að sjálfsögðu er hægt að nota heimatilbúna karamellsósu eða aðra þykka sósu . Hitið ofninn 180 gráður Leggið bökunarpappír í ferkantað form sem er c.a 25 x 25cm og spreyið pappírinn með olíu ( berið olíu á með pensli ) . Hrærið saman sykur og smjör , bætið eggjunum saman við einu í einu og því næst vanilludropunum ( skafið niður á milli ) . Á meðan þetta blandast saman er gott að setja hveiti , kakó og salt í skál og hræra saman . Blandið þurrefnunum því næst varlega saman við blönduna og hrærið aðeins stutta stund á rólegum hraða , rétt til þess að þurrefnin nái að blandast vel við smjörblönduna ( varist að hræra of lengi ) . Smyrjið súkkulaðiblöndunni í botninn á forminu en skiljið eins og 1 bolla af blöndunni eftir í skálinni til að nota síðar . Blandið söxuðum hnetunum og hvíta súkkulaðinu saman í skál og stráið yfir blönduna og því næst karamellusósunni . Að lokum er dökka súkkulaðinu blandað saman við restina af súkkulaðiblöndunni og smurt yfir karamellulagið . Dreifið blöndunni varlega yfir og ekki hafa of miklar áhyggjur þó svo einhver karamella / hvítt súkkulaði sjáist í gegn . Bakið í 30 mínútur í miðjum ofni og leyfið að kólna í amk 2 klukkustundir áður en þið skerið niður í bita . Hægt er að strá flórsykri yfir til skrauts . Share the post " Súkkulaði og karamellu brownies "